text: У Паграбёнках глядзім будынак былой паштовай станцыі ХІХ ст. Вёска Межава вядомая сваім сядзібна-паркавым ансамблем Любенскіх (1901 г.), яго прамысловымі будынкамі, руінамі царквы Уваскрэшання Хрыстова.
  Юрцава таксама мае сваю архітэктурную каштоўнасць — палац Любамірскіх (ХІХ ст.). У Высокім пабачым сядзібны дом і больш чым стогадовы парк з фальварка Макшыцкіх.
  Наступным пунктам стануцца Смаляны, альбо як кажуць мясцовыя — Смальяны. Праграма іх наведвання будзе самай насычанай. Вы пабачыце драўляную царкву Праабражэння Гасподняга, жывапісны касцёл Найсвяцейшай Панны Марыі — помнік віленскага барока.
  У мястэчку засталіся рэшткі замка “Белы Ковель” — самага ўсходняга з беларускіх прыватнаўласніцкіх фартэцый. А яшчэ руіны царквы Святога Аляксея і магіла Тамаша Зана — блізкага сябры Адама Міцкевіча і Яна Чачота, заснавальніка таварыства філаматаў, аднаго з пачынальнкаў сучаснай беларускай паэзіі і, увогуле, чалавека з незвычайным лёсам. Вас чакае самы прафесійны расповед пра багатую гісторыю Смаляны ад гасцей вандроўкі — краязнаўцаў і даследчыкаў мястэчка.
  Запрашаем у суботу 22 жніўня! Унёсак за ўдзел у вандроўцы: 250 тыс. бел. руб. Тэлефон для запісаў: +375 29 716-28-80